कैथल रैली के बाद सड़कों पर उतरने की दी चेतावनी
मानकपुरइंडस्ट्रियलएरिया में अधिग्रहित की गई जमीन के बढ़े मुआवजे को एकमुश्त दिए जाने की मांग को लेकर किसानों का धरना जारी है। लेकिन तो प्रशासन और ही जनप्रतिनिधि धरने पर पहुंचे। किसानों का कहना है कि छह मार्च को कैथल रैली के बाद आंदोलन को बड़ा किया जाएगा और सड़कों पर उतरकर अपने हकों के लिए प्रदर्शन किया जाएगा।
मानकपुर इंडस्ट्रियल एरिया में किसानों की 259 एकड़ जमीन का अधिग्रहण किया गया था। जिसका बढ़ा मुआवजा 188 करोड़ रुपए है। किसान इसी मुआवजे को एकमुश्त दिये जाने की मांग को लेकर धरना दे रहे हैं। धरना दे रहे किसानों का कहना है कि पंचकूला स्थित एचएसआईडीसी के अधिकारी, स्पीकर विधायक ने 20 जनवरी तक हर हाल में किसानों का पूरा पैसा खाते में डलवाए जाने का आश्वासन दिया था। जिसके चलते ही 45 दिन से चल रहे धरने को खत्म किया गया था लेकिन पैसा नहीं मिला। अब किसानों के खाते में दो बार किश्तों में बीस-बीस करोड़ का मुआवजा डाला गया। जबकि किसान शुरू से ही एकमुश्त मुआवजे की मांग कर रहे हैं। अब किसानों ने एकमुश्त मुआवजे की मांग को लेकर सड़कों पर उतरने का निर्णय लिया है। इस दौरान हाकम सिंह, मैनपाल सिंह, रमन सिंह, अमर सिंह, घसीटू राम, सुखविंद्र सिंह, मनिंद्रजीत सिंह, शामेलाल, मनोज मौजूद रहे।
hin_Deva hin_Deva hin_Deva